Дырэктар Інстытута філасофіі Нацыянальнай акадэміі навук Анатоль Лазарэвіч зачытаў прывітанне ўдзельнікам канферэнцыі старшыні Прэзідыума НАН Уладзіміра Гусакова, у якім адзначана, што вучонымі НАН Беларусі і Інстытута прыкладной матэматыкі імя М.Келдыша Расійскай акадэміі навук упершыню ў гісторыі навуковага супрацоўніцтва ў рамках Саюзнай дзяржавы пастаўлена мэта комплекснага міждысцыплінарнага аналізу шляхоў станаўлення лічбавай эканомікі ў кантэксце перспектыў і рызык развіцця інфармацыйнага грамадства. Імі прапанаваны шэраг новых падыходаў на стыку інфармацыйных тэхналогій, якія могуць істотна павысіць эфектыўнасць беларуска-расійскага ўзаемадзеяння ў сферы эканомікі.